Komisijos reglamentas (EEB) Nr. 286/93
1993 m. vasario 9 d.
iš dalies keičiantis Reglamentą (EEB) Nr. 2342/92 dėl grynaveislių veislinių galvijų importo iš trečiųjų šalių ir eksporto grąžinamųjų išmokų skyrimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Reglamentu (EEB) Nr. 125/93 [2], ypač į jo 10 straipsnio 5 dalį,
kadangi, remiantis 1992 m. rugpjūčio 7 d. Komisijos reglamento (EEB) Nr. 2342/92 dėl grynaveislių veislinių galvijų importo iš trečiųjų šalių ir eksporto grąžinamųjų išmokų skyrimo, panaikinančio Reglamentą (EEB) Nr. 1544/79 [3] 2 straipsnio 5 dalimi, grynaveislių veislinių galvijų, kilusių iš ELPA šalių ir atvežamų iš jų, importui netaikomi kai kurie to reglamento 2 straipsnio 3 dalyje nurodyti įpareigojimai; kadangi tai netrukdo taikyti 1977 m. liepos 25 d. Tarybos direktyvos 77/504/EEB dėl grynaveislių veislinių galvijų [4] su paskutiniais pakeitimais, padarytais Direktyva 91/174/EEB [5], 7 straipsnio 2 dalies; kadangi, siekiant užtikrinti, kad dabartinis minėto 2 straipsnio 5 dalies variantas nesukeltų minėtos direktyvos praktinio taikymo problemų, ji turėtų būti išaiškinta;
kadangi šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2342/92 iš dalies keičiamas taip:
1) 2 straipsnio 3 dalies a punkte išbraukiami žodžiai "ir yra įregistruoti ar įrašyti į bandos knygą";
2) 2 straipsnyje įterpiama dalis:
"6. Šis straipsnis netrukdo taikyti Direktyvos 77/504/EEB 7 straipsnio 2 dalies."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. vasario 9 d.